Эл аралык мамилелердеги Версал-Вашингтон системасы
Эл аралык мамилелердеги Версал-Вашингтон системасы - өзөгү 1919-ж. кабыл алынган Версал тынчтык келишими (Германиянын өнөктөштөрү менен болгон келишим) жана Вашингтон конференциясында (1921-1922) кабыл алынган макулдашууда түптөлгөн тынчтык тартиби. 

Бул системанын европалык бөлүгү (башкача айтканда — Версалдык) көбүнесе уткан өлкөлөрдүн саясий жана аскердик-стратегиялык кызыкчылыктарынын жыйынтыгынан түзүлгөн. Алар негизи өз күчтөрүн утулуп калган же кайрадан түзүлүп келаткан өлкөлөрдүн (Европада — 9) кызыкчылыктарын тоотпоого багыттаган, ал эми бул системанын мындай кадамдары дүйнөлүк иштерде узак стабилдүүлүктүн сакталышына шарт түзө алган жок. АКШнын Версалдык системадан баш тартышы, Орусиянын изоляцияланышы жана антигермандык багыттар Эл аралык мамилелердеги Версал-Вашингтон системасын универсалдуулугунан ажыратып, стабилдүүлүк жоголуп, мунун баары дүйнөлүк конфликттин өрчүшүнө себеп болгон. Ал эми Азия-Тынч океан аймактарына тараган Вашингтон системасы аз да болсо өзүнүн тең салмактуулугу менен айырмаланып турган. Анын стабилдүүлүгүнүн начарлашына Кытайдын өнүгүү курсунун белгисиз жакка оошу, Жапониянын тышкы саясатында милитаристтик багыттын күч алышы жана АКШнын изоляцияланышы себеп болгон.

Колдонулган адабияттар
Адам укуктары, демократия, бийлик. Энциклопедиялык сөздүк. – Б.: 2015. -496 б. ISBN 978-9967-27-790-8
Адам укуктары
Экономика